Ekonoom in die sop oor twiet met 'rassistiese ondertoon' | Maroela Media
Ekonoom in die sop oor twiet met 'rassistiese ondertoon'
Chris Hart se twiet. Foto: Twitter
Standard Bank het Maandag gesê hy sal dissiplinêre stappe doen teen een van sy werknemers, die ekonoom Chris Hart, nadat hy Sondag kommentaar "met 'n rassistiese ondertoon" getwiet het.
Dit kom te midde van 'n storm wat op sosiale media woed nadat Penny Sparrow, 'n voormalige werknemer van Jawitz Eiendomme, in 'n inskrywing op Facebook swart mense met ape vergelyk het.
In die twiet wat Hart in die sop laat beland het, sê hy: "Meer as 25 jaar ná Apartheid, vermeerder die aantal slagoffers, tesame met 'n gevoel van toe-eiening en haat jeens minderhede." Hart het Maandag om verskoning gevra vir die twiet en gesê dit moes in die konteks van stadige [ekonomiese] groei gelees word.
Hart het later op Twitter om verskoning gevra. Foto: Twitter
Standard Bank het in 'n verklaring gesê Hart se uitspraak is "feitelik verkeerd" en maak onvanpaste aannames oor Suid-Afrika.
"Standard Bank sal die gepaste interne dissiplinêre prosesse instel om te verseker dat hierdie soort uitsprake nie in die toekoms met die Standard Bank Groep verbind word nie. Ons verwag van ons kollegas in elke land om te alle tyd die waardes van die Standard Bank Groep te reflekteer," het die maatskappy gesê.
Volgens die verklaring respekteer die Standard Bank Groep enige verskille in geslag, ouderdom, velkleur, ras, geloof, ideologie, seksuele oriëntasie en gestremdhede. "Ons heg waarde aan verskille in kultuur, etniese of nasionale oorsprong en politieke en filosofiese oortuigings."
Chris Hart Penny Sparrow
Nóg 'n hittegolf tref SA
Die waarheid maak seer ne
Ekke gee op net die Here kan hierdie volk en land red!!!
Ek het Mnr. Hart se tweet verstaan in die konteks waarin hy dit gestel het. Nou wil Standard bank hom disiplinêr oor die waarheid. Wys jou net in watter toestand dinge werklik is. Hulle (staat) wil nie hê die waarheid moet verkondig word nie.
Ek sal graag wil sien dat dit beide kante toe sny. Maar rasisme word mos net deur die minderheid gepleeg.